
ДОКЛАДНА ЗАПИСКА
от Галин Петров, Елена Неделкова и Александър Александров – общински съветници и
членове на временната комисия за изготвяне на проект за Етичен кодекс на общинските съветници в Общински съвет – Георги Дамяново
(съгл. Решение № 284/15.05.2026 г. на Общински Общински съвет – Георги Дамяново)

Относно: Приемане на Етичен кодекс на общинските съветници в Общински съвет – Георги Дамяново


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Съгласно разпоредбата на чл. 21, ал. 4 от Закона за местното самоуправление и местната администрация Общинският съвет приема Етичен кодекс на общинските съветници.
Етичният кодекс има за цел да утвърди принципите на законност, почтеност, прозрачност, отчетност, безпристрастност и защита на обществения интерес при осъществяване дейността на общинските съветници. Чрез него се създават ясни стандарти за поведение, които да допринасят за повишаване на общественото доверие в органите на местното самоуправление и за утвърждаване авторитета на Общинския съвет.

Приемането на Етичен кодекс ще осигури нормативна рамка за:
· спазване на високи морални и професионални стандарти;
· предотвратяване и недопускане на конфликт на интереси;
· гарантиране на прозрачност и отчетност в дейността на общинските съветници;
· защита на доброто име и авторитета на Общинския съвет;
· разглеждане на сигнали за нарушения на етичните правила и неетично поведение.

Предложеният проект на Етичен кодекс определя основните принципи и правила за поведение на общинските съветници при изпълнение на техните правомощия, както и реда за установяване и разглеждане на евентуални нарушения.






Предвид изложеното и на основание чл. 21, ал. 4 от Закона за местното самоуправление и местната администрация, предлагам Общинският съвет да постанови следното

Р Е Ш Е Н И Е:
Приема Етичен кодекс на общинските съветници в Общински съвет – Георги Дамяново, съгласно приложението, неразделна част от настоящото решение.

Приложения:
1. Проект на Етичен кодекс на общинските съветници.
2. Мотиви за приемане на Етичен кодекс.
3. Справка за постъпилите предложения и становища по реда на Закона за нормативните актове (ако е приложимо).



Вносители:
1. Галин Петров			………………..	
2. Елена Неделкова			………………..
3. Александър Александров	………………..

